בס"ד 				"הספר הזה עניינו ידוע שהוא ספר משנה תורה, יבאר בו משה רבנו לדור הנכנס בארץ רוב מצוות התורה הצריכות ישראל, ולא יזכיר בו דבר בתורת כהנים ולא במעשה הקרבנות, שכבר ביאר אותה להם, והכהנים זריזים הם לא יצטרכו לאזהרה אחר אזהרה.
 אבל בישראל יחזיר המצוות הנוהגות בהם, פעם להוסיף בהם ביאור, ופעם שלא יחזיר אותם רק להזהיר את ישראל ברב אזהרות, כמו שיבוא בספר זה בענין עבודה זרה אזהרות מרובות זו אחר זו... ועוד יוסיף בספר זה כמה מצוות שלא נזכרו כלל. כגון: היבום, מוציא שם רע... אבל לא נכתבו המצוות בספרים הראשונים שידבר עם יוצאי מצרים כי אולי לא נהגו באותן המצוות (אלא) רק בארץ...או מפני שאינן תדירות.
וטרם שהתחיל בבאור התורה התחיל להוכיחם ולהזכיר עוונותיהם כמה ימרוהו במדבר וכמה התנהג עמהם הקב"ה במידת הרחמים וזה להודיע חסדיו עמהם ועוד, שיוכיחו הדברים שלא יחזרו לקלקולם... ולחזק ליבם בהודיעו אותם כי במידת הרחמים יתנהג עמהם לעולם".

הקדמת הרמב"ן לספר דברים

השיבי על השאלות הבאות:
1) [bookmark: _GoBack]מהו שמו השני של ספר דברים?
משנה-תורה
2) אל מי מופנות המצוות בספר זה ואל מי אינן מופנות? מדוע?
אל ישראל, ולא אל הכהנים. כי הכהנים הם "זריזים" ולא צריכים הזהרה נוספת.
3) מדוע חוזר משה על המצוות ששייכות לישראל? (2 סיבות)
א.לחזק את הציווי הראשון. ב. להוסיף ביאור (פרטים או הסברים שלא ניתנו בציווי הראשון)
4) איזה סוג של נוסף של מצוות מופיע בספר? מדוע לא נזכרו קודם? מדוע נזכרו עכשיו?
מצוות שלא נצטוו בהן עד עתה. לא נזכרו כי הן שייכות לארץ ישראל או כי הן נדירות לכן לא קיימו אותן עד עכשיו.
5) מדוע מזכיר משה לעם לפני המצוות את עוונותיהם? (3 סיבות)
1. להראות חסדו של ה' עימם. ב.  שילמדו לקח.  ג.להראות להם שכמו שה' ריחם עליהם בעבר כך ירחם עליהם בעתיד.
בהצלחה!
